יעקב יוסף הלחמי

יעקב יוסף הלחמי (19 באפריל 1933, כ"ד בניסן תרצ"ג – 29 בספטמבר 2019, ערב ראש השנה תש"פ) היה במאי ומפיק טלוויזיה, חוקר עצמאי והיסטוריון קולנוע. בנו של הבמאי חיים הלחמי.

משנת 1953 עסק בקולנוע וטלוויזיה באולפני הסרטה לישראל, ובשנים 1965–1998<ref></ref> היה במאי, מפיק ועורך בטלוויזיה החינוכית הישראלית וחבר בצוות המייסד שלה<ref></ref>. חוקר ומרצה להיסטוריה של הסרט הארץ-ישראלי והיהודי המוקדם, חיבר ספרים בתחום הלימוד והמחקר, והיה חבר "DOMITOR" (האיגוד הבינ"ל למחקר הסרט הקדום).

== ביוגרפיה ==
הלחמי נולד בתל אביב לחיים ולדבורה הלחמי. למד בבית חינוך בתל אביב, היה חניך בתנועת גורדוניה וכנער היה רץ (שליח אופניים) במחתרת ההגנה ופעל ביפו ובתל אביב.

בשירות הצבאי התגייס לגרעין נח"ל קיבוץ צרעה. בשירות המילואים שלו שירת ובין היתר ביחידת ההסרטה של דובר צה"ל כצלם צבאי במלחמות ששת-הימים, ההתשה ויום כיפור<ref></ref>. בהמשך שימש כקצין בטיחות בדרכים וכן היה אחראי יחידת שידורי החירום של הטלוויזיה הלימודית<ref></ref>.

בשנת 1970, עבר להתגורר ברמת-השרון עם מיכל אשתו ושלושת ילדיו, ושימש כחבר ודרשן בקהילה הרפורמית ובית-הכנסת "דרכי נועם" ברמת-השרון. בהמשך, השלים תואר MSPC בתקשורת ובנוסף לתואר BA במדע המדינה וסוציולוגיה.

הוא נפטר ברמת השרון בערב ראש השנה תש"פ, 29 בספטמבר 2019. לאחר מותו הוקדשה הקרנה לזכרו בסינמטק תל אביב<ref></ref> וחברי ארגון Domitor הקדישו לו פרסום<ref></ref>.

== קריירה מקצועית ==
כרטיס ביקור, נאמנות הטלוויזיה החינוכית
הקריירה המקצועית של יוסי הלחמי עיקרה במקצועות הטלוויזיה השונים ומאוחר יותר כחוקר ואקדמאי. ב־1953–1961 פעל בתפקידים שונים בתעשיית סרטים, חלקם טכניים וחלקם אמנותיים, באולפני הסרטה הרצליה. ב־1961–1965 למד באוניברסיטה B.A. סוציולוגיה ומדע המדינה. עבד כפרילנסר בצילום, הפקה ובימוי של סרטי הוראה, עריכת פוזיטיב ונגטיב, תסריטים והדרכה. ב־1965–1998 היה במאי, תסריטאי, מפיק ועורך בטלוויזיה החינוכית והיה חבר בגרעין המייסד שלה<ref></ref> ('נאמנות הטלוויזיה הלימודית, הטלוויזיה הלימודית - בשמותיה הקודמים).

בטלוויזיה הלימודית היה שותף כבמאי, מפיק ותסריטאי לתוכניות לימוד האנגלית ("EVERY MAN'S ENGLISH" עם הופעתו הראשונה של דודו טופז<ref></ref> על המסך) תוכניות הזהירות בדרכים כמו "אלכסון הוא אסון", "אדום הוא עצור, ירוק זה עבור", "הפוך לאוטו גרר", "עצור בטרם תעבור" בשנות ה-1970<ref></ref> וכן "הדוברמן החברמן" בשנת 1981.

במלחמת לבנון הראשונה, כמי שהיה כאחראי יחידת שידורי החירום של הטלוויזיה, שימש גם ככתב שטח של מגזין 'הערב החדש' וצילם בלבנון<ref></ref>.

ב־1998–2019 חקר את תחומי הקולנוע, הציונות וההיסטוריה, עם דגש על הסרט הארץ-ישראלי המוקדם וקולנוע יהודי.

היה חבר בארגון "DOMITOR" (האיגוד הבינ"ל למחקר הסרט הקדום) והשתתף והרצה בפסטיבלים של בולוניה ופורדנונה (כיום: סצ'ילה) שבאיטליה, ובכינוסים בין-לאומיים לנושא הסרט הקדום, בסינמטק הצרפתי בפריז ובמוזיאון הקולנוע הבריטי בברדפורד.

=== בית הסרט העברי ===
בשנת 2007, ייסד את האתר "בית הסרט העברי", אתר לחקר הקולנוע העברי, והיה העורך הראשי שלו<ref></ref>.

== פרסומים ==
* "ויהי מה" (ספר) קובץ מאמרים בהוצאת האוניברסיטה העברית בירושלים, על ראשית הקולנוע הציוני והארץ-ישראלי (1995)<ref></ref>.
* "רוח רעננה" (ספר), פרשת הסרט הציוני הראשון בארץ ישראל, 1902-1899<ref></ref>.
* סדרת "ילקוט מקורות לדברי ימי הסרט הארץ-ישראלי", המרכזת פרסומים בעיתונות בנושא קולנוע בשנים 1921–1934<ref></ref>.

== קישורים חיצוניים ==
* [https://www.ishim.co.il/p.php?s=יוסי+הלחמי יוסי הלחמי], באתר אישים.
* [https://www.haaretz.com/israel-news/culture/2009-09-23/ty-article/film-studies-palestine-photo-op/0000017f-f711-d887-a7ff-fff53e7d0000 סקירת הספר 'רוח רעננה'] באתר הארץ.

== הערות שוליים ==

קטגוריה:במאים ישראלים
קטגוריה:בוגרי בית החינוך ע"ש א"ד גורדון
קטגוריה:חברי גרעיני נח"ל
קטגוריה:רמת השרון: אישים
קטגוריה:ישראלים שנולדו ב-1933
קטגוריה:ישראלים שנפטרו ב-2019